หน่วงท้องน้อยหลังไข่ตก4วัน หลังมีเพศสพ.6วัน จะเกิดอะไรขึ้นมัยคะ​ เคยแท้งลูกด้วยค่ะ1ครั้ง และนี้จะเป็นอะไรมัยคะ​
สวัสดีค่ะ อาการปวดหน่วงท้องน้อยหลังจากมีเพศสัมพันธ์ไป 6 วัน ไม่ได้เกิดจากการตั้งครรภ์ หรือจากภาวะแท้งแต่อย่างใด เพราะการเกิดภาวะแท้งจะไม่ได้ปรากฏเร็วเพียงแค่ภายใน 6 วันค่ะ ดังนั้น อาการปวดท้องน้อย จึงน่าจะเกิดจากสาเหตุอื่นๆ เช่น- มีมดลูกอักเสบ หรืออุ้งเชิงกรานอักเสบ แต่มักจะมีตกขาวที่ผิดปกติร่วมด้วย- กระเพาะปัสสาวะอักเสบ แต่จะมีอาการปัสสาวะผิดปกติ เช่น ปัสสาวะบ่อย แสบหรือขัดเวลาปัสสาวะ ปัสสาวะขุ่น เป็นต้น- ลำไส้อักเสบ มักมีท้องเสีย คลื่นไส้ อาเจียนร่วมด้วย- ไส้ติ่งอักเสบ จะปวดบริเวณท้องน้อยด้านขวา ร่วมกับมีไข้- การมีท้องผูกนอกจากนี้ อาจเป็นอาการก่อนการมีประจำเดือนมาก็ได้ ซึ่งอาจปรากฏได้นาน 1 สัปดาห์ก่อนที่ประจำเดือนจะมาเป็นต้นแนะนำควรสังเกตอาการไปก่อน และดูว่ามีอาการอื่นๆ ร่วมด้วยหรือไม่ หากอาการหายไป ก็ไม่ได้อันตรายอะไร แต่หากอาการปวดท้องน้อยเป็นรุนแรงมากขึ้นเรื่อยๆ ก็ควรไปพบแพทย์ค่ะ